SAI KZ II

SAI KZ II var en serie en-motors propellfly, som ble bygget i perioden 1937–1946. KZ II var det første fly bygget av Skandinavisk Aero Industri-merket. Kramme & Zeuthens første fly, KZ I, ble bygget i 1937, før selskapet ble formelt etablert. KZ II hadde kapasitet for to personer (pilot og passasjer/elev), Kupé-modellen hadde en lukket førerkabin med seter side om side, mens de senere modellene, Sport og Skolefly hadde åpen førerkabin med seter i tandem.

 KZ II Kupé 
Da Skandinavisk Aero Industri ble etablert i august 1937 var arbeidet i gang med KZ II Kupé, som var et konvensjonelt, lavvinget fly med et skjelett av stålrør kledd med finér og duk, mens vingene var av tre og kledd med  trefinér. Vingerne kunne forøvrig foldes tilbake langs kroppen under transport og lagring. Motoren var en de Havilland Gipsy Minor eller Cirrus Minor I (66 kW).

Flyet fløy første gang den 11. desember 1937, og i de følgende tre år, ble det produsert 14 eksemplarer.Danmarks Flymuseum, KZ II Kupé Det finnes i dag tre eksemplarer av Kupé.

 Spesifikasjoner KZ II Kupé 
 Besetning: 2
 Vingespenn: 10,5 m.
 Vekt, tom: 460 kg.
 Maks. vekt: 750 kg.
 Motoreffekt: 90 h/k.
 Marsjfart: 175 km/t.
 Toppfart: ukjent
 Maks. flyhøyde 5 000 m.

 KZ II Sport 

Første flyvning ble foretatt den 10. oktober 1938Danmarks Flymuseum, KZ II Sport, og i alt 16 maskiner ble bygget. Mange fly ble dog konfiskert under andre verdenskrig og enkelte ble eksportert til utlandet, men i dag finnes kun et enkelt eksemplar, som er utstilt på Danmarks Flymuseum i Stauning.

 Spesifikasjoner KZ II Sport 
 Besetning: 2
 Lengde: 7,5 m
 Vingepenn: 10,2 m
 Vingeareal: 15 m2
 Vekt, tomt: 475 kg
 Maks vekt: 725 kg
 Motoreffekt: 105 hk
 Marsjfart: 200 km/t
 Toppfart: 220 km/t
 Maksimal flyhøyde:  5 500 m.

 KZ II Skolefly 
Den siste varianten ble produsert som løsning på opplæringsbehovet hos Hærens og Marinens felles flyskole, hvor man etter andre verdenskrig hadde bruk for skolefly til å gjenoppbygge de væpnede styrker. SAI kunne raskt levere utstyret og bygget en oppgradert utgave av Sport-modellen, kalt KZ II Træner. Den hadde en sterkere motor, en Gipsy Major X på 145 hestekrefter og et sterkere skrog, men dermed også en høyere egenvekt.

Første flyvning ble foretatt i april 1946, og allerede samme år ble 15 eksemplarer levert til Flyvestasjonen i Avnø og ble brukt til primæropplæring frem til 1955. Det finnes i dag fem eksemplarer av flyet, noen luftdyktige og noen under restaurering.

 Spesifikasjoner KZ II Træner 
 Besetning: 2
 Lengde:: 7,5 m
 Vingespenn:10,2 m
 Vingeareal: 15 m2
 Vekt, tom: 550 kg
 Maks. vekt: 850 kg
 Motoreffekt: 145 hk
 Marsjfart: 190 km/t
 Toppfart: 220 km/t
 Maks. høyde: 5 500 m

 Referanser 

 Eksterne lenker 


Kategori:Luftfartøy produsert i Danmark
Kategori:Enmotors propelldrevne luftfartøy
Kategori:Sportsfly